Author: Marian Jasic
Last saved by: spano
Company: NARMSP

K o m u n i k é

	Vláda SR prerokovala „Správu o stave a rozvoji malého a stredného podnikania a jeho podpore v Slovenskej republike v roku 2002. Správa je tematicky zameraná do dvoch hlavných oblasti: 

•	na popis rozvoja sektora MSP a jeho stavu ku koncu roka 2002, 
•	na podporu MSP v roku 2002 z verejných zdrojov. 
		
V oblasti rozvoja malého a stredného podnikania v roku 2002 sa pozitívne hodnotí pokrok dosiahnutý v zlepšovaní podnikateľského prostredia. Vláda v hodnotenom období pokračovala v prijímaní  pozitívnych opatrení. Rozhodujúce kroky boli vykonané postupným zjednodušovaním legislatívneho rámca a znížením daňového zaťaženia podnikateľov. 

Aktuálny stav sektoru malých a stredných podnikov vykazuje v kvantitatívnych parametroch, ako napríklad pri zmene počtov podnikateľských subjektov, nielen v poslednom roku, ale i v krátkodobom minulom časovom horizonte, stagnáciu. Kvalitatívne ukazovatele napríklad zamestnanosť v MSP, exporte MSP a ďalšie ekonomické parametre vykázali zlepšenie. 

V rámci podpory malého a stredného podnikania bolo v roku 2002 poskytnutá pomoc zo  sledovaných verejných zdrojov v nasledovnom členení:
Záručné programy  	2 088 716 tis. Sk
Úverové programy	1 821 280 tis. Sk
Rizikový kapitál	   353 400 tis. Sk
Príspevkové programy	   266 408 tis. Sk
Nepriama pomoc Phare      111 026 tis. Sk
Nepriama pomoc ŠR	     15 897 tis. Sk	

	Ministerstvo hospodárstva SR navrhuje dať v budúcom období podpore MSP formu systémovo viac plošnú a menej deformujúcu podnikateľské prostredie. Hlavným zámerom je zamerať  podporu na tvorbu podnetného podnikateľského prostredia v značne širšom rozsahu ako doteraz.